stanford-oval/wikipedia huggingface dataset:
ปากานี
ปากานี่ ซอนด้า

ปากานี่ ซอนด้า (อิตาลี: Pagani Zonda คือชื่อรถสปอร์ต คันแรกของปากานี่ จนต่อมา รถทุกคันของยี่ห้อต้องมีคำนำหน้าว่า ปากานี่ ซอนด้า เสมอ เริ่มใช้ชื่อนี้ตั้งแต่ปี 1999 จนถึงปี 2011 ผลิตแล้วทั้งหมด 206 คัน นอกเหนือจากชื่อนำหน้าว่า ซอนด้า ก็จะเป็นรุ่นใหม่ทั้งหมด อย่างเช่น ปากานี่ อูไอรา (Pagani Huayra) ที่ผลิตในปี 2012 โดยทุกคัน จะต้องเป็นสปอร์ต 2 ประตู 2 ที่นั่ง ใช้เครื่องยนต์ V12 จาก เมอร์เซเดส และ ทั้งคันใช้วัสดุ จากไฟเบอร์คาร์บอน เท่านั้น
รุ่นต่าง ๆ ของปากานี่

| 0 | 1 | 2 | 3 | 4 | 5 | 6 |
| --- | --- | --- | --- | --- | --- | --- |
| ปากานี ซอนด้า เอส   (Pagani Zonda S)  |  | ราคาจำหน่ายในสหรัฐ $500,000 | ความเร็วสูงสุด 335 กม./ชม. | อัตราเร่ง 0-100 ทำได้ที่ 3.7 วินาที | เครื่องยนต์ V12 ขนาด 7 ลิตร |  คูเป้/โรสเตอร์ |
| ปากานี ซอนด้า เอฟ   (Pagani Zonda F)  |  | รุ่นจำกัดมีเพียง 25 คันในโลก | ความเร็วสูงสุด 345 กม./ชม. | อัตราเร่ง 0-100 ทำได้ที่ 3.5 วินาที | เครื่องยนต์ V12 ขนาด 7.3 ลิตร |  คูเป้/โรสเตอร์ |
| ปากานี ชิงเคว   (Pagani Cinque)  |  | ราคาจำหน่ายในสหรัฐ $1,930,700 | ความเร็วสูงสุด 350 กม./ชม. | อัตราเร่ง 0-100 ทำได้ที่ 3.4 วินาที | เครื่องยนต์ V12 ขนาด 7.3 ลิตร |  คูเป้/โรสเตอร์ |
| ปากานี ซอนด้า อาร์   (Pagani Zonda R)  |  | ผลิตมา 15 คัน ตั้งราคาจำหน่ายในสหรัฐ $1,930,700 | ความเร็วสูงสุด มากกว่า 350 กม./ชม. | อัตราเร่ง 0-100 น้อยกว่า 2.7 วินาที | เครื่องยนต์ V12 ขนาด 6 ลิตร |  คูเป้/โรสเตอร์ |
| ปากานี ซอนด้า เรโวลูเชี่ยน   (Pagani Zonda Revolucion)  |  | คลาสสูงสุดของตระกูลซอนด้า ผลิตมาเพียง 5 คันเท่านั้น ตั้งราคาจำหน่ายในยุโรปไว้สูงถึง €2,200,000 | ความเร็วสูงสุด มากกว่า 350 กม./ชม. | อัตราเร่ง 0-100 น้อยกว่า 2.6 วินาที | เครื่องยนต์ V12 ขนาด 6 ลิตร |  คูเป้/โรสเตอร์ |
| ปากานี วายรา (Pagani Huayra)  |  | ราคาจำหน่ายในสหรัฐ $1,300,000 | ความเร็วสูงสุด มากกว่า 370 กม./ชม. | อัตราเร่ง 0-100 ทำได้ 3.3 วินาที | เครื่องยนต์ V12 ขนาด 6 ลิตร Twin-turbo |  คูเป้/โรสเตอร์ |
| ปากานี วายรา บีซี (Pagani Huayra BC)  |  | ราคาจำหน่ายในสหรัฐ $2,500,000 | ความเร็วสูงสุด มากกว่า 370 กม./ชม. | อัตราเร่ง 0-100 ทำได้ 3.3 วินาที | เครื่องยนต์ V12 ขนาด 6 ลิตร Twin-turbo |  คูเป้/โรสเตอร์ |
| ปากานี วายรา อาร์ (Pagani Huayra R)  |  | ราคาจำหน่ายในสหรัฐ $3,100,000 (รวมภาษี) | ความเร็วสูงสุด มากกว่า 370 กม./ชม. | อัตราเร่ง 0-100 ทำได้ 3.3 วินาที | เครื่องยนต์ V12 ขนาด 6 ลิตร "Pagani V12-R" |  คูเป้ |
| ปากานี ยูโทเปีย (Pagani Utopia)  |  | ราคาจำหน่าย €2,170,000 / ในสหรัฐ $2,500,000 (รวมภาษี) | ความเร็วสูงสุด มากกว่า 370 กม./ชม. | อัตราเร่ง 0-100 ทำได้ 2.7 วินาที | เครื่องยนต์ V12 ขนาด 6 ลิตร "AMG Twin-turbo" |  คูเป้ |
| ปากานิ ซอนด้า รีโว บาเค็ทต้า(Pagani Zonda Revo barchetta) |  | ราคาจำหน่ายไม่แน่นอนแต่คาดการณ์ว่าทะลุ25,000,000$(ไม่รวมภาษี) | ความเร็วสูงสุด มากกว่า 350 กม/ชม | อัตราเร่ง 0-100 ทำได้2.6 วินาที |  |  |
กีฬาแห่งชาติ

| --- | --- |
ตรากีฬาแห่งชาติ
ธงกีฬาแห่งชาติ
ก่อตั้ง: ครั้งที่ 1 (พ.ศ. 2510) พระนคร
จัดขึ้นทุก: 2 ปี
ครั้งล่าสุด: ครั้งที่ 49 (พ.ศ. 2567)  จันทบุรี
วัตถุประสงค์: สร้างความแข็งแกร่งให้แก่วงการกีฬาของชาติ
สำนักงานใหญ่:  การกีฬาแห่งประเทศไทย เขตบางกะปิ กรุงเทพมหานคร
ผู้ว่าการ:  ก้องศักด ยอดมณี
เว็บไซต์: www.sat.or.th
กีฬาแห่งชาติ (อังกฤษ: Thailand National Games) เป็นการแข่งขันมหกรรมกีฬาหลากหลายชนิดระหว่างภูมิภาคในประเทศไทย ซึ่งปัจจุบันมีการจัดขึ้นในทุก ๆ 2 ปี เริ่มกำหนดการแข่งขันโดย องค์การส่งเสริมกีฬาแห่งประเทศไทย (อสกท) ตั้งแต่การแข่งขันครั้งแรก ถึง ครั้งที่ 19 และตั้งแต่กีฬาแห่งชาติ ครั้งที่ 20 เป็นต้นมา บริหารจัดการแข่งขันโดย การกีฬาแห่งประเทศไทย (กกท) และยังถือได้ว่าเป็นการแข่งขันกีฬาหลากชนิด ซึ่งมีขนาดใหญ่ที่สุดในประเทศ
การแข่งขันนั้นเริ่มต้นครั้งแรกด้วยกีฬาเพียง 5 ชนิดกีฬา และนักกีฬาเข้าร่วมแข่งขันเพียง 716 คน จนมีจำนวนเพิ่มขึ้นถึงมากกว่า 12,000 คน จาก 77 จังหวัดทั่วประเทศ โดยในกีฬาแห่งชาติ ครั้งที่ 45 ประจำปี พ.ศ. 2560 ได้มีนักกีฬาเข้าร่วมแข่งขันทั้งหมด 12,593 คน แบ่งเป็นนักกีฬาชายจำนวน 6,971 คน และนักกีฬาหญิงจำนวน 5,622 คน เข้าชิงชัย 691 รายการใน 45 ชนิดกีฬา
ในประวัติศาสตร์ของกีฬาแห่งชาติ มีจังหวัดเจ้าภาพจัดการแข่งขันแล้ว 26 จังหวัด โดยมี 77 จังหวัดเข้าร่วม โดยมีจังหวัดบึงกาฬได้เข้าร่วมแข่งขันกีฬาแห่งชาติเป็นจังหวัดล่าสุด ซึ่งเข้าร่วมเป็นคราวแรกในกีฬาแห่งชาติ ครั้งที่ 40 โดยจังหวัดเชียงใหม่เป็นจังหวัดที่ได้เป็นเจ้าภาพมากถึง 4 ครั้ง
สำหรับกีฬาแห่งชาติครั้งล่าสุด จัดขึ้นที่จังหวัดจันทบุรี ระหว่างวันที่ 9 ถึง 19 ธันวาคม พ.ศ. 2567
ประวัติ

กีฬาแห่งชาติ เดิมเรียกว่า "กีฬาเขตแห่งประเทศไทย" จัดโดยองค์การส่งเสริมกีฬาแห่งประเทศไทย (อสกท.; ปัจจุบันคือ การกีฬาแห่งประเทศไทย; กกท.) เพื่อคัดเลือกผู้แทนนักกีฬาจากประเทศไทยไปแข่งขันกีฬาแหลมทองครั้งที่ 4 โดยกีฬาเขตแห่งประเทศไทย ครั้งที่ 1 จัดการแข่งขันที่กรุงเทพมหานคร ระหว่างวันที่ 1 ถึง 5 พฤศจิกายน พ.ศ. 2510 แบ่งการแข่งขันเป็นเขต จึงใช้ชื่อการแข่งขันว่า กีฬาเขตแห่งประเทศไทย โดยการแข่งขันครั้งแรก แบ่งกลุ่มนักกีฬาออกเป็น 5 เขตจากภูมิภาคต่างๆ
หลังจากนั้น เมื่อจัดแข่งขันกีฬาเขตแห่งประเทศไทยครั้งต่อๆมามีการแก้ไข มา จึงมีการปรับเพิ่มกลุ่มนักกีฬาตามเขตภูมิภาค ขึ้นเป็นลำดับตามความเหมาะสม โดยเฉพาะในการแข่งขันกีฬาเขตแห่งประเทศไทย ครั้งที่ 5 ซึ่งเพิ่มขึ้นเป็น 10 เขต โดยแยกกรุงเทพมหานครออกมาจากเขต 1 เป็นเขต 10
ต่อมาในปี พ.ศ. 2527 คณะกรรมการ อสกท.มีมติให้เปลี่ยนไปใช้ชื่อใหม่ว่า "กีฬาแห่งชาติ" เริ่มตั้งแต่การแข่งขันกีฬาแห่งชาติ ครั้งที่ 18 ประจำปี พ.ศ. 2527 พร้อมทั้งเปลี่ยนแปลงวัตถุประสงค์ในการแข่งขันเพื่อเป็นการสร้างความแข็งแกร่งให้แก่วงการกีฬาของชาติ
ต่อมาในวันที่ 23 กุมภาพันธ์ พ.ศ. 2542 คณะรัฐมนตรี ได้มีมติเห็นชอบให้ การกีฬาแห่งประเทศไทย รับเป็นเจ้าภาพจัดแข่งขันกีฬาแห่งชาติ โดยปรับลดกำหนดแข่งขันจากจัดการแข่นขันทุก 1 ปี ไปเป็นทุก 2 ปี และปรับปรุงการแบ่งกลุ่มนักกีฬา จากเดิมที่แบ่งตามภูมิภาคจำนวน 10 เขต มาเป็นแบ่งตามจังหวัดจำนวน 76 จังหวัด
หลังจากการแข่งขันทุก 2 ปี ซึ่งจัดทั้งหมด 3 ครั้ง คือ กีฬาแห่งชาติครั้งที่ 33, ครั้งที่ 34 และครั้งที่ 35 จนกระทั่งในปี พ.ศ. 2549 คณะรัฐมนตรี มีมติเห็นชอบให้ กกท.ปรับกำหนดจากจัดการแข่งขันทุก 2 ปี ไปเป็นทุก 1 ปีตามเดิม ในกีฬาแห่งชาติ ครั้งที่ 36 โดยให้เหตุผลเพื่อความต่อเนื่องในการพัฒนาวงการกีฬา แต่ยังแข่งขันในนามจังหวัดเหมือนเดิม จากนั้นในกีฬาแห่งชาติ ครั้งที่ 40 มีการเพิ่มกลุ่มนักกีฬาขึ้นจาก 76 จังหวัดเป็น 77 จังหวัด เนื่องจากมีการก่อตั้งจังหวัดบึงกาฬขึ้นมาใหม่
วันที่ 26 กรกฎาคม พ.ศ. 2556 การประชุมคณะกรรมการการกีฬาแห่งประเทศไทย มีมติให้ปรับลดกำหนดแข่งขันจากจัดการแข่นขันทุก 1 ปี ไปเป็นทุก 2 ปี และคณะรัฐมนตรีมีมติเห็นชอบด้วย เพื่อให้นักกีฬาได้มีเวลาในการเตรียมตัว ก่อนเข้าร่วมการแข่งขันในระดับนานาชาติ เนื่องจากปัจจุบันมีการแข่งขันกีฬาทั้งในและต่างประเทศหลายรายการ ทำให้การเตรียมตัวของนักกีฬาที่เข้าร่วมการแข่งขันซ้ำซ้อนกัน ซึ่งส่งผลกระทบต่อการฝึกซ้อมและงบประมาณในการส่งนักกีฬาเข้าร่วมการแข่งขัน เพื่อความสอดคล้องกับการแข่งขันกีฬาหลายรายการทั้งในและต่างประเทศเหล่านั้น โดยจะเริ่มในการแข่งขันกีฬาแห่งชาติ ครั้งที่ 46 เพื่อให้สลับกับกีฬาซีเกมส์
ไฟพระฤกษ์

ไฟพระฤกษ์ เป็นไฟที่อัญเชิญมาเพื่อประกอบพิธีเปิดกีฬาแห่งชาติและจุดในกระถางคบเพลิงตลอดการแข่งขัน ไฟพระฤกษ์สำหรับการแข่งขันกีฬาแห่งชาติ เริ่มมีครั้งแรกในการแข่งขันกีฬาเขตแห่งประเทศไทย ครั้งที่ 1 เมื่อปี พ.ศ. 2510 โดยคณะกรรมการจัดการแข่งขันจะต้องขอพระราชทานไฟพระฤกษ์จากพระบาทสมเด็จพระมหาภูมิพลอดุลยเดชมหาราช บรมนาถบพิตรเพื่อนำมา ทั้งนี้ คณะกรรมการจัดการแข่งขันจะต้องทำหนังสือติดต่อไปยังสำนักราชเลขาธิการ สำนักพระราชวัง เพื่อนำความขึ้นกราบบังคมทูลถึงกำหนดนัดหมาย วัน เวลา สถานที่ ให้คณะกรรมการเข้าเฝ้ารับพระราชทานไฟพระฤกษ์นี้ พระบาทสมเด็จพระเจ้าอยู่หัวจะทรงจุดจากวัดพระศรีรัตนศาสดาราม แล้วพระราชทานให้ผู้ว่าราชการจังหวัด ซึ่งเป็นเจ้าภาพจัดการแข่งขันกีฬาแห่งชาติในปีนั้นๆ ณ กรุงเทพมหานคร
โดยวิธีการจุดไฟพระฤกษ์นั้น สำนักพระราชวัง จะนำพระแว่น “สุรยกานต์” ไปทอดไว้ ณ พระตำหนักจิตรลดารโหฐาน ก่อนวันเฉลิมพระชนมพรรษาของพระบาทสมเด็จพระเจ้าอยู่หัวแต่ละปี สำหรับพระราชพิธีจัดไฟขึ้นอยู่กับสถาวะอากาศ และเมื่อทรงประกอบพระราชพิธีจัดไฟเรียบร้อยแล้ว สำนักพระราชวังจะนำไฟพระฤกษ์ไปเก็บรักษาไว้ที่วัดพระศรีรัตนศาสดาราม และจะเลี้ยงไว้สำหรับใช้ในปีนั้น จนกระทั่งถึงวันเฉลิมพระชนมพรรษาฯ ของปีนั้น ไฟพระฤกษ์ที่เลี้ยงไว้นี้จะใช้ในพระราชพิธีต่างๆ รวมทั้งเชิญไปใช้ในการพระราชทานเพลิงศพบุคคลที่สมควรด้วย
กลุ่มนักกีฬาที่เข้าร่วม > กลุ่มภาคตะวันออก และกรุงเทพมหานคร

| จังหวัด | สมาคม | รหัสจังหวัด | เขต | เข้าร่วมเมื่อ |
| --- | --- | --- | --- | --- |
|  กรุงเทพมหานคร | สมาคมกีฬาแห่งจังหวัดกรุงเทพมหานคร | กท BKK | เขต 10 | 2515 |
|  จันทบุรี | สมาคมกีฬาแห่งจังหวัดจันทบุรี | จบ CTI | เขต 2 | 2510 |
|  ฉะเชิงเทรา | สมาคมกีฬาแห่งจังหวัดฉะเชิงเทรา | ฉช CCO | เขต 2 | 2510 |
|  ชลบุรี | สมาคมกีฬาแห่งจังหวัดชลบุรี | ชบ CBI | เขต 2 | 2510 |
|  ตราด | สมาคมกีฬาแห่งจังหวัดตราด | ตร TRT | เขต 2 | 2510 |
|  นครนายก | สมาคมกีฬาแห่งจังหวัดนครนายก | นย NYK | เขต 2 | 2510 |
|  นนทบุรี | สมาคมกีฬาแห่งจังหวัดนนทบุรี | นบ NBI | เขต 1 | 2510 |
|  ปทุมธานี | สมาคมกีฬาแห่งจังหวัดปทุมธานี | ปท PTI | เขต 1 | 2510 |
|  ปราจีนบุรี | สมาคมกีฬาแห่งจังหวัดปราจีนบุรี | ปจ PRI | เขต 2 | 2510 |
|  ระยอง | สมาคมกีฬาแห่งจังหวัดระยอง | รย RYG | เขต 2 | 2510 |
|  สมุทรปราการ | สมาคมกีฬาแห่งจังหวัดสมุทรปราการ | สป SPK | เขต 1 | 2510 |
|  สมุทรสาคร | สมาคมกีฬาแห่งจังหวัดสมุทรสาคร | สค SKN | เขต 7 | 2510 |
|  สระแก้ว | สมาคมกีฬาแห่งจังหวัดสระแก้ว | สก SKW | เขต 2 | 2538 |
|  สมุทรสงคราม | สมาคมกีฬาแห่งจังหวัดสมุทรสงคราม | สส SKM | เขต 7 | 2510 |
กลุ่มนักกีฬาที่เข้าร่วม > กลุ่มภาคกลาง และภาคตะวันตก

| จังหวัด | สมาคม | รหัสจังหวัด | เขต | เข้าร่วมเมื่อ |
| --- | --- | --- | --- | --- |
|  กาญจนบุรี | สมาคมกีฬาแห่งจังหวัดกาญจนบุรี | กจ KRI | เขต 7 | 2510 |
|  ชัยนาท | สมาคมกีฬาแห่งจังหวัดชัยนาท | ชน CNT | เขต 1 | 2510 |
|  นครปฐม | สมาคมกีฬาแห่งจังหวัดนครปฐม | นฐ NPT | เขต 7 | 2510 |
|  ประจวบคีรีขันธ์ | สมาคมกีฬาแห่งจังหวัดประจวบคีรีขันธ์ | ปข PKN | เขต 7 | 2510 |
|  พระนครศรีอยุธยา | สมาคมกีฬาแห่งจังหวัดพระนครศรีอยุธยา | อย AYA | เขต 1 | 2510 |
|  เพชรบุรี | สมาคมกีฬาแห่งจังหวัดเพชรบุรี | พบ PBI | เขต 7 | 2510 |
|  ราชบุรี | สมาคมกีฬาแห่งจังหวัดราชบุรี | รบ RBR | เขต 7 | 2510 |
|  ลพบุรี | สมาคมกีฬาแห่งจังหวัดลพบุรี | ลบ LRI | เขต 1 | 2510 |
|  สระบุรี | สมาคมกีฬาแห่งจังหวัดสระบุรี | สบ SRI | เขต 1 | 2510 |
|  สิงห์บุรี | สมาคมกีฬาแห่งจังหวัดสิงห์บุรี | สห SBR | เขต 1 | 2510 |
|  สุพรรณบุรี | สมาคมกีฬาแห่งจังหวัดสุพรรณบุรี | สพ SPB | เขต 7 | 2510 |
|  อ่างทอง | สมาคมกีฬาแห่งจังหวัดอ่างทอง | อท ATG | เขต 1 | 2510 |
|  อุทัยธานี | สมาคมกีฬาแห่งจังหวัดอุทัยธานี | อน UTI | เขต 6 | 2510 |
|  นครสวรรค์ | สมาคมกีฬาแห่งจังหวัดนครสวรรค์ | นว NSN | เขต 6 | 2510 |
กลุ่มนักกีฬาที่เข้าร่วม > กลุ่มภาคตะวันออกเฉียงเหนือ

| จังหวัด | สมาคม | รหัสจังหวัด | เขต | เข้าร่วมเมื่อ |
| --- | --- | --- | --- | --- |
|  กาฬสินธุ์ | สมาคมกีฬาแห่งจังหวัดกาฬสินธุ์ | กส KSN | เขต 4 | 2510 |
|  ขอนแก่น | สมาคมกีฬาแห่งจังหวัดขอนแก่น | กพ KKN | เขต 4 | 2510 |
|  ชัยภูมิ | สมาคมกีฬาแห่งจังหวัดชัยภูมิ | ชย CPM | เขต 3 | 2510 |
|  นครพนม | สมาคมกีฬาแห่งจังหวัดนครพนม | นพ NPM | เขต 4 | 2510 |
|  นครราชสีมา | สมาคมกีฬาแห่งจังหวัดนครราชสีมา | นม NMA | เขต 3 | 2510 |
|  บึงกาฬ | สมาคมกีฬาแห่งจังหวัดบึงกาฬ | บก BKN | เขต 4 | 2555 |
|  บุรีรัมย์ | สมาคมกีฬาแห่งจังหวัดบุรีรัมย์ | บร BRM | เขต 3 | 2510 |
|  มหาสารคาม | สมาคมกีฬาแห่งจังหวัดมหาสารคาม | มค MKM | เขต 4 | 2510 |
|  มุกดาหาร | สมาคมกีฬาแห่งจังหวัดมุกดาหาร | มห MDH | เขต 4 | 2527 |
|  ยโสธร | สมาคมกีฬาแห่งจังหวัดยโสธร | ยส YST | เขต 3 | 2517 |
|  ร้อยเอ็ด | สมาคมกีฬาแห่งจังหวัดร้อยเอ็ด | รอ RET | เขต 4 | 2510 |
|  เลย | สมาคมกีฬาแห่งจังหวัดเลย | ลย LEI | เขต 4 | 2510 |
|  ศรีสะเกษ | สมาคมกีฬาแห่งจังหวัดศรีสะเกษ | ศก SSK | เขต 3 | 2510 |
|  สกลนคร | สมาคมกีฬาแห่งจังหวัดสกลนคร | สน SNK | เขต 4 | 2510 |
|  สุรินทร์ | สมาคมกีฬาแห่งจังหวัดสุรินทร์ | สร SRN | เขต 3 | 2510 |
|  หนองคาย | สมาคมกีฬาแห่งจังหวัดหนองคาย | นค NKI | เขต 4 | 2510 |
|  หนองบัวลำภู | สมาคมกีฬาแห่งจังหวัดหนองบัวลำภู | นภ NBP | เขต 4 | 2538 |
|  อำนาจเจริญ | สมาคมกีฬาแห่งจังหวัดอำนาจเจริญ | อจ ACR | เขต 4 | 2538 |
|  อุดรธานี | สมาคมกีฬาแห่งจังหวัดอุดรธานี | อด UDN | เขต 4 | 2510 |
|  อุบลราชธานี | สมาคมกีฬาแห่งจังหวัดอุบลราชธานี | อบ UBN | เขต 3 | 2510 |
กลุ่มนักกีฬาที่เข้าร่วม > กลุ่มภาคใต้

| จังหวัด | สมาคม | รหัสจังหวัด | เขต | เข้าร่วมเมื่อ |
| --- | --- | --- | --- | --- |
|  กระบี่ | สมาคมกีฬาแห่งจังหวัดกระบี่ | กบ KBI | เขต 8 | 2510 |
|  ชุมพร | สมาคมกีฬาแห่งจังหวัดชุมพร | ชพ CPN | เขต 8 | 2510 |
|  ตรัง | สมาคมกีฬาแห่งจังหวัดตรัง | ตง TRG | เขต 9 | 2510 |
|  นครศรีธรรมราช | สมาคมกีฬาแห่งจังหวัดนครศรีธรรมราช | นศ NRT | เขต 8 | 2510 |
|  นราธิวาส | สมาคมกีฬาแห่งจังหวัดนราธิวาส | นธ NWT | เขต 9 | 2510 |
|  ปัตตานี | สมาคมกีฬาแห่งจังหวัดปัตตานี | ปน PTN | เขต 9 | 2510 |
|  พังงา | สมาคมกีฬาแห่งจังหวัดพังงา | พง PNA | เขต 8 | 2510 |
|  พัทลุง | สมาคมกีฬาแห่งจังหวัดพัทลุง | พท PLG | เขต 9 | 2510 |
|  ภูเก็ต | สมาคมกีฬาแห่งจังหวัดภูเก็ต | ภก PKT | เขต 8 | 2510 |
|  ยะลา | สมาคมกีฬาแห่งจังหวัดยะลา | ยล YLA | เขต 9 | 2510 |
|  ระนอง | สมาคมกีฬาแห่งจังหวัดระนอง | รน RNG | เขต 8 | 2510 |
|  สงขลา | สมาคมกีฬาแห่งจังหวัดสงขลา | สข SKA | เขต 9 | 2510 |
|  สตูล | สมาคมกีฬาแห่งจังหวัดสตูล | สต STN | เขต 9 | 2510 |
|  สุราษฎร์ธานี | สมาคมกีฬาแห่งจังหวัดสุราษฎร์ธานี | สฎ SNI | เขต 8 | 2510 |
กลุ่มนักกีฬาที่เข้าร่วม > กลุ่มภาคเหนือ

| จังหวัด | สมาคม | รหัสจังหวัด | เขต | เข้าร่วมเมื่อ |
| --- | --- | --- | --- | --- |
|  กำแพงเพชร | สมาคมกีฬาแห่งจังหวัดกำแพงเพชร | กพ KPT | เขต 6 | 2510 |
|  เชียงราย | สมาคมกีฬาแห่งจังหวัดเชียงราย | ชร CRI | เขต 5 | 2510 |
|  เชียงใหม่ | สมาคมกีฬาแห่งจังหวัดเชียงใหม่ | ชม CMI | เขต 5 | 2510 |
|  ตาก | สมาคมกีฬาแห่งจังหวัดตาก | ตก TAK | เขต 6 | 2510 |
|  น่าน | สมาคมกีฬาแห่งจังหวัดน่าน | นน NAN | เขต 5 | 2510 |
|  พะเยา | สมาคมกีฬาแห่งจังหวัดพะเยา | พย PYO | เขต 5 | 2522 |
|  พิจิตร | สมาคมกีฬาแห่งจังหวัดพิจิตร | พจ PCT | เขต 6 | 2510 |
|  พิษณุโลก | สมาคมกีฬาแห่งจังหวัดพิษณุโลก | พล PLK | เขต 6 | 2510 |
|  เพชรบูรณ์ | สมาคมกีฬาแห่งจังหวัดเพชรบูรณ์ | พช PBN | เขต 6 | 2510 |
|  แพร่ | สมาคมกีฬาแห่งจังหวัดแพร่ | พร PRE | เขต 5 | 2510 |
|  แม่ฮ่องสอน | สมาคมกีฬาแห่งจังหวัดแม่ฮ่องสอน | มส MSN | เขต 5 | 2510 |
|  ลำปาง | สมาคมกีฬาแห่งจังหวัดลำปาง | ลป LPG | เขต 5 | 2510 |
|  ลำพูน | สมาคมกีฬาแห่งจังหวัดลำพูน | ลพ LPN | เขต 5 | 2510 |
|  สุโขทัย | สมาคมกีฬาแห่งจังหวัดสุโขทัย | สท STI | เขต 6 | 2510 |
|  อุตรดิตถ์ | สมาคมกีฬาแห่งจังหวัดอุตรดิตถ์ | อต UTT | เขต 6 | 2510 |
กลุ่มนักกีฬาที่เข้าร่วม > กลุ่มนักกีฬาในอดีต

| 0 | 1 | 2 | 3 |
| --- | --- | --- | --- |

| จังหวัด | เขต | เข้าร่วมเมื่อ | สิ้นสุดเมื่อ |
|  พระนคร | เขต 6 | 2510 | 2514 |
|  ธนบุรี | เขต 6 | 2510 | 2514 |
| --- | --- |

เขต: จังหวัดสมาชิก
เขต 1:   กำแพงเพชร   เชียงราย   เชียงใหม่   ตาก   น่าน   พิจิตร   พิษณุโลก   แพร่   แม่ฮ่องสอน   ลำปาง   อุตรดิตถ์ 
เขต 2:   กาฬสินธุ์   ขอนแก่น   ชัยภูมิ   นครพนม   นครราชสีมา   บุรีรัมย์   มหาสารคาม   ร้อยเอ็ด   เลย   ศรีสะเกษ   สกลนคร   สุรินทร์   หนองคาย   อุดรธานี   อุบลราชธานี 
เขต 3:   ชัยนาท   นครสวรรค์   พระนครศรีอยุธยา   เพชรบูรณ์   ลพบุรี   สระบุรี   สิงห์บุรี   อ่างทอง   อุทัยธานี 
เขต 4:   กาญจนบุรี   จันทบุรี   ฉะเชิงเทรา   ชลบุรี   ตราด   ธนบุรี   นครนายก   นครปฐม   นนทบุรี   ปทุมธานี   ประจวบคีรีขันธ์   ปราจีนบุรี   พระนคร   เพชรบุรี   ระยอง   ราชบุรี   สมุทรปราการ   สมุทรสงคราม   สมุทรสาคร   สุพรรณบุรี 
เขต 4:   กระบี่   ชุมพร   ตรัง   นครศรีธรรมราช   นราธิวาส   ปัตตานี   พังงา   พัทลุง   ภูเก็ต   ยะลา   ระนอง   สงขลา   สตูล   สุราษฎร์ธานี
รอบคัดเลือกระดับภาค

การแข่งขันกีฬาแห่งชาติในปัจจุบันกำหนดให้มีการจัดการแข่งขันในรอบคัดเลือก เพื่อเลือกตัวแทนนักกีฬาของแต่ละจังหวัดให้เข้ามาแข่งขันในรอบสุดท้ายในระดับประเทศในปีนั้นๆ โดยรอบคัดเลือกในระดับภาคนี้จะจัดแยกกันออกไปในแต่ละภาคแบ่งออกเป็น 5 ภาค คือ ภาคที่ 1 (กลุ่มภาคตะวันออก และกรุงเทพมหานคร), ภาคที่ 2 (กลุ่มภาคกลาง และภาคตะวันตก), ภาคที่ 3 (กลุ่มภาคตะวันออกเฉียงเหนือ), ภาคที่ 4 (กลุ่มภาคใต้) และภาคที่ 5 (กลุ่มภาคเหนือ)
| 0 | 1 | 2 | 3 | 4 |
| --- | --- | --- | --- | --- |

| กลุ่มนักกีฬา | รายการ | วันที่ | เจ้าภาพ | Ref. |
| ภาคตะวันออก และกรุงเทพฯ | รอบคัดเลือกตัวแทนภาค 1 | 5–15 กุมภาพันธ์ พ.ศ. 2560 |  สระแก้ว |  |
| ภาคกลาง และภาคตะวันตก | รอบคัดเลือกตัวแทนภาค 2 | 16–25 ธันวาคม พ.ศ. 2559 |  พระนครศรีอยุธยา |  |
| ภาคตะวันออกเฉียงเหนือ | รอบคัดเลือกตัวแทนภาค 3 | 7–16 กุมภาพันธ์ พ.ศ. 2560 |  มุกดาหาร |  |
| ภาคใต้ | รอบคัดเลือกตัวแทนภาค 4 | 3–13 กุมภาพันธ์ พ.ศ. 2560 |  พังงา |  |
| ภาคเหนือ | รอบคัดเลือกตัวแทนภาค 5 | 9–19 ธันวาคม พ.ศ. 2559 |  สุโขทัย |  |
การแข่งขัน > ข้อมูลการแข่งขัน

| ครั้งที่ | ประจำปี | จังหวัดเจ้าภาพ | สนามกีฬาหลัก | ประธานกล่าวในพิธีเปิด |
| --- | --- | --- | --- | --- |
| 1 | พ.ศ. 2510 |  พระนคร | กรีฑาสถานแห่งชาติ | จอมพล ถนอม กิตติขจร |
| 2 | พ.ศ. 2511 |  เชียงใหม่ | สนามกีฬาเทศบาลนครเชียงใหม่ | จอมพล ถนอม กิตติขจร |
| 3 | พ.ศ. 2512 |  สงขลา | — | — |
| 4 | พ.ศ. 2513 |  นครราชสีมา | สนามกีฬากลางจังหวัดนครราชสีมา | — |
| 5 | พ.ศ. 2514 |  นครสวรรค์ | สนามกีฬากลางจังหวัดนครสวรรค์ | พลเอก เต็ม หอมเศรษฐี |
| 6 | พ.ศ. 2515 |  ราชบุรี | สนามกีฬากลางจังหวัดราชบุรี | พลตำรวจเอก หลวงชาติตระการโกศล |
| 7 | พ.ศ. 2516 |  นครศรีธรรมราช | สนามกีฬาชาติตระการโกศล | จอมพล ถนอม กิตติขจร |
| 8 | พ.ศ. 2517 |  ชลบุรี | สนามกีฬากลางศรีพโล | เกรียง กีรติกร |
| 9 | พ.ศ. 2518 |  ลพบุรี | สนามกีฬากลางจังหวัดลพบุรี | — |
| 10 | พ.ศ. 2519 |  อุดรธานี | สนามกีฬากลางจังหวัดอุดรธานี | — |
| 12 | พ.ศ. 2521 |  อุบลราชธานี | สนามกีฬากลางจังหวัดอุบลราชธานี | — |
ตารางเหรียญรางวัลตลอดกาล

77 จังหวัดในประเทศไทยได้เข้าร่วมการแข่งขันกีฬาแห่งชาติ โดยทุก 77 จังหวัดได้เหรียญอย่างน้อย 1 เหรียญทองในการแข่งขันกีฬาแห่งชาติ ในยุคเริ่มแรกของกีฬาแห่งชาติ เขต 4 (ระบบ 2510), เขต 1, เขต 3, เขต 7 และเขต 10 ได้เป็นเจ้าเหรียญทอง ส่วนในยุคที่สองของกีฬาแห่งชาติ เขต 10, เขต 2, เขต 3, เขต 9 และเขต 7 ได้เป็นเจ้าเหรียญทอง ส่วนในยุคปัจจุบันของกีฬาแห่งชาติมีแค่ 2 จังหวัด คือ กรุงเทพมหานคร และสุพรรณบุรี ที่ได้เป็นเจ้าเหรียญทอง
ดูเพิ่ม

กีฬาคนพิการแห่งชาติ (ประเทศไทย)
กีฬาเยาวชนแห่งชาติ (ประเทศไทย)
กีฬาอาวุโสแห่งชาติ
แหล่งข้อมูลอื่น

ศูนย์วิชาการและเทคโนโลยีกีฬา เก็บถาวร 2017-09-07 ที่ เวย์แบ็กแมชชีน
| ด ค ก กีฬาแห่งชาติ |
| --- | --- | --- |
 การกีฬาแห่งประเทศไทย  จังหวัดเจ้าภาพ  กีฬา  เหรียญรางวัล 
| กีฬาเขตแห่งประเทศไทย |   2510 พระนคร   2511 เชียงใหม่   2512 สงขลา   2513 นครราชสีมา   2514 นครสวรรค์   2515 ราชบุรี   2516 นครศรีธรรมราช   2517 ชลบุรี   2518 ลพบุรี   2519 อุดรธานี   2520 กรุงเทพมหานคร   2521 อุบลราชธานี   2522 ลำปาง   2523 ปัตตานี   2524 อุดรธานี   2525 ภูเก็ต   2526 พิษณุโลก  |  |
| กีฬาแห่งชาติ |   2527 เชียงราย   2528 จันทบุรี   2530 ร้อยเอ็ด   2531 ลพบุรี   2532 สงขลา   2533 เชียงใหม่   2534 พระนครศรีอยุธยา   2535 ขอนแก่น   2536 สุราษฎร์ธานี   2537 สุพรรณบุรี   2538 นครสวรรค์   2539 ตรัง   2540 ศรีสะเกษ   2541 ระยอง   2543 กรุงเทพมหานคร   2545 เชียงใหม่   2547 ราชบุรี   2549 สุพรรณบุรี   2550 นครศรีธรรมราช   2551 พิษณุโลก   2552 ตรัง   2553 ชลบุรี   2554 ขอนแก่น   2555 เชียงใหม่   2556 สุพรรณบุรี   2557 นครราชสีมา   2558 นครสวรรค์   2560 สงขลา   2561 เชียงราย   2565 ศรีสะเกษ   2566 กาญจนบุรี   2567 จันทบุรี   2569 อุดรธานี  |  |
 กีฬาคนพิการแห่งชาติ  กีฬานักเรียนนักศึกษาแห่งประเทศไทย  กีฬาเยาวชนแห่งชาติ  กีฬามหาวิทยาลัยแห่งประเทศไทย  กีฬามหาวิทยาลัยเทคโนโลยีราชมงคลแห่งประเทศไทย  กีฬาอาวุโสแห่งชาติ 
| ด ค กจังหวัดแบ่งตามเขตในกีฬาแห่งชาติ (กีฬาเขต) |
| --- | --- | --- |
| เขต 1 |  ชัยนาท  นนทบุรี  ปทุมธานี  พระนครศรีอยุธยา  ลพบุรี  สระบุรี  สิงห์บุรี  สมุทรปราการ  อ่างทอง  |  |
| เขต 2 |  จันทบุรี  ฉะเชิงเทรา  ชลบุรี  ตราด  นครนายก  ปราจีนบุรี  ระยอง  สระแก้ว  |  |
| เขต 3 |  ชัยภูมิ  นครราชสีมา  บุรีรัมย์  ยโสธร  ศรีสะเกษ  สุรินทร์  อุบลราชธานี  |  |
| เขต 4 |  กาฬสินธุ์  ขอนแก่น  นครพนม  บึงกาฬ  มหาสารคาม  มุกดาหาร  ร้อยเอ็ด  เลย  สกลนคร  หนองคาย  หนองบัวลำภู  อำนาจเจริญ  อุดรธานี  |  |
| เขต 5 |  เชียงราย  เชียงใหม่  น่าน  พะเยา  แพร่  แม่ฮ่องสอน  ลำปาง  ลำพูน  |  |
| เขต 6 |  กำแพงเพชร  ตาก  นครสวรรค์  พิจิตร  พิษณุโลก  เพชรบูรณ์  สุโขทัย  อุตรดิตถ์  อุทัยธานี  |  |
| เขต 7 |  กาญจนบุรี  นครปฐม  ประจวบคีรีขันธ์  เพชรบุรี  ราชบุรี  สมุทรสงคราม  สมุทรสาคร  สุพรรณบุรี  |  |
| เขต 8 |  กระบี่  ชุมพร  นครศรีธรรมราช  พังงา  ภูเก็ต  ระนอง  สุราษฎร์ธานี  |  |
| เขต 9 |  ตรัง  นราธิวาส  ปัตตานี  พัทลุง  ยะลา  สงขลา  สตูล  |  |
| เขต 10 |  กรุงเทพมหานคร  |  |
| ด ค กการแข่งขันกีฬาหลากชนิดในประเทศไทย |
| --- | --- |
กีฬาแห่งชาติ
เยาวชน และนักเรียน: กีฬาเยาวชนแห่งชาติ · กีฬานักเรียนนักศึกษาแห่งประเทศไทย
คนพิการ: กีฬาคนพิการแห่งชาติ
สถานศึกษา: กีฬามหาวิทยาลัยแห่งประเทศไทย · กีฬามหาวิทยาลัยเทคโนโลยีราชมงคลแห่งประเทศไทย
คามนิก

| คามนิก |
| --- | --- |
เมือง
คามนิกที่ตั้งเมืองคามนิกในสโลวีเนีย
พิกัด: 46°13′32.69″N 14°36′43.14″E﻿ / ﻿46.2257472°N 14.6119833°E﻿ / 46.2257472; 14.6119833
ประเทศ:  สโลวีเนีย
พื้นที่
 • ทั้งหมด: 9.1 ตร.กม. (3.5 ตร.ไมล์)
ประชากร (2012)
 • ทั้งหมด: 13,608 คน
 • ความหนาแน่น: 1,501 คน/ตร.กม. (3,890 คน/ตร.ไมล์)
เขตเวลา: UTC+01 (CET)
 • ฤดูร้อน  (เวลาออมแสง): UTC+02 (CEST)
คามนิก (สโลวีเนีย: Kamnik; เยอรมัน: Stein) เป็นเมืองทางตอนเหนือของประเทศสโลวีเนีย ซึ่งตั้งอยู่ห่างจากลูบลิยานาประมาณ 24 กิโลเมตร เมืองนี้มีเนื้อที่ทั้งหมด 9.1 ตร.กม. และมีประชากร 13,608 คน ในช่วงยุคกลางเมืองนี้เป็นศูนย์กลางการค้าที่สำคัญ
แหล่งข้อมูลอื่น

Kamnik เก็บถาวร 2000-06-20 ที่ เวย์แบ็กแมชชีน, official page of municipality (in Slovene)
Volčji Potok Arboretum  เก็บถาวร 2006-06-14 ที่ เวย์แบ็กแมชชีน
Virtual landscape
Pure Slovenia, Self catering alpine chalet.
Terme Snovik, Spa Snovik
Velika planina เก็บถาวร 2020-12-05 ที่ เวย์แบ็กแมชชีน, photos
Camping Alps เก็บถาวร 2020-10-27 ที่ เวย์แบ็กแมชชีน,
| ฐานข้อมูลการควบคุมรายการหลักฐาน  |
| --- | --- |
นานาชาติ:  FAST  VIAF 
ประจำชาติ:  ฝรั่งเศส  BnF data  เยอรมนี  อิสราเอล  สหรัฐ  เช็กเกีย 
อื่น ๆ:  IdRef
ความเห็นพ้อง

ความเห็นพ้อง, ฉันทานุมัติ หรือ ฉันทมติ (อังกฤษ: consensus) มาจากภาษาละตินว่า cōnsēnsus หรือ cōnsentiō หมายถึง ความรู้สึกร่วมกัน (feel together) โดยพจนานุกรมฉบับ Merriam-Webster’s ให้ความหมายของ consensus ไว้ว่าเป็นข้อตกลงร่วมกันที่มีลักษณะเป็นการยอมรับแบบเอกฉันท์ (unanimity) หัวใจของความเห็นพ้องมีสาระสำคัญอยู่ที่การประนีประนอมระหว่างกัน และจัดกระบวนการให้คนในสังคมหรือชุมชนมีสิทธิในการแสดงความคิดเห็น เป้าหมายของความเห็นพ้องมีเพื่อเป็นเครื่องรับประกันว่าสมาชิกทุกคนในชุมชนจะสามารถแสดงความคิดเห็นและหาข้อตกลงร่วมกันได้
ความเห็นพ้องมักเชื่อมโยงกับการตัดสินใจ (consensus decision making) ซึ่งหมายถึงกระบวนการตัดสินใจโดยกลุ่มคนที่เน้นความยินยอมและเห็นชอบร่วมกันจากผู้มีส่วนร่วมทุกคน ดังนั้น ความเห็นพ้องในกระบวนการตัดสินใจจึงหมายถึงทางออกแห่งปัญหาซึ่งเป็นที่ยอมรับร่วมกัน ได้รับการสนับสนุนจากทุกฝ่าย ถึงแม้อาจไม่ใช่ทางเลือกที่ดีที่สุดในใจของคนทุกคน
อรรถาธิบาย

ความเห็นพ้องเป็นรูปแบบการตัดสินใจที่ถูกออกแบบมาให้มีความแตกต่างจากการตัดสินใจโดยใช้เสียงข้างมาก (majority decision) ฉะนั้น ความเห็นพ้องจะไม่เน้นที่การลงคะแนนเสียง เพราะการลงคะแนนเสียงอาจทำให้เสียงข้างน้อย (minorities) ถูกละเลยไปได้ ดังนั้น ความเห็นพ้องจึงเน้นที่กระบวนการในการอภิปรายถกเถียง รับฟังความคิดเห็นเพื่อหาข้อตกลงร่วมกันระหว่างทุกฝ่ายมากกว่า หรืออาจจะกล่าวได้ว่าความเห็นพ้องเป็นรูปแบบการตัดสินใจที่จะป้องกันปรากฏการณ์ที่เรียกว่าเผด็จการเสียงข้างมาก (majority tyranny)
การตัดสินใจแบบความเห็นพ้อง เป็นกระบวนการตัดสินใจที่กลุ่มคนจำนวนมากอาจเห็นไม่ตรงกัน แต่ต้องการให้เกิดการมีส่วนร่วมและความเห็นพ้องต้องกันมากที่สุด กระบวนการถกอภิปราย ประกอบด้วยขั้นตอนดังนี้
รวมคนทุกกลุ่ม (inclusive) : เปิดให้ผู้มีส่วนได้ส่วนเสียเข้าร่วมในกระบวนการถกอภิปรายให้มากที่สุด
เปิดช่องทางการมีส่วนร่วม (participatory) : ผู้เข้าร่วมต้องมีโอกาสแสดงความคิดเห็น
ร่วมด้วยช่วยกัน (collaborative) : ทุกกลุ่ม ทุกคน ร่วมมือกันเสนอทางเลือก คนที่มีความเห็นคล้ายกันพยายามปรับข้อเสนอให้เป็นตัวแทนความคิดของกลุ่มตน เพื่อให้กลุ่มอื่นพิจารณา
หาข้อตกลง (agreement seeking) : เป้าหมายคือ พยายามหาข้อตกลงร่วมกันให้มากที่สุด เป้าหมายสูงสุดคือความเห็นพ้องต้องกันอย่างสมบูรณ์
เกื้อกูลกัน (cooperative) : ผู้เข้าร่วมควรมีหัวใจอยู่ที่ผลประโยชน์ร่วมกันของทุกฝ่าย ควรปล่อยให้ทุกกลุ่มได้แสดงความต้องการที่แท้จริงของตนเอง เพื่อนำมาปรับเข้ากับทางเลือกที่ทุกฝ่ายจะยอมรับร่วมกันได้ ขณะเดียวกัน ก็ไม่ควรให้ความต้องการเฉพาะของกลุ่มตนบดบังหรือทำให้ผลประโยชน์ร่วมกันไม่สามารถบรรลุได้
ขั้นตอนไปสู่การตัดสินใจแบบความเห็นพ้อง
ถกอภิปราย
แจกแจงข้อเสนอ/ทางเลือก
ระบุตัวตนผู้มีส่วนร่วม/ส่วนได้ส่วนเสีย
ร่วมกันปรับปรุง แก้ไขข้อเสนอ/ทางเลือก
ประเมินเสียงสนับสนุน
สรุปมติ หรือถ้าไม่สามารถหามติร่วมกันได้ ให้กลับไปทำข้อที่ 1-5 ใหม่
การสรุปผลการตัดสินใจหรือกติกาการตัดสินใจ ขึ้นอยู่กับข้อกำหนดที่ตกลงกันไว้ล่วงหน้า น้ำหนักและขอบเขตของการเห็นพ้องต้องกันมีหลายขนาดเช่น ทุกคนเห็นพ้องร่วมกัน ทุกคนเห็นร่วมกัน ยกเว้นหนึ่งเสียงหรือสองเสียง เสียงข้างมากเด็ดขาดอย่างมาก (super majority) ซึ่งมีตั้งแต่ 90% 75% เสียงสองในสาม หรืออื่น ๆ ที่มากกว่าเสียงข้างมากเพียงครึ่งหนึ่ง บางกรณีอาจใช้การตัดสินใจของคณะกรรมการที่ตั้งขึ้นก็ได้ ในกรณีที่ต้องการเสียงเห็นพ้องต้องกันอย่างสมบูรณ์ (unanimity) ผู้ที่ไม่เห็นด้วยเพียงหนึ่งเสียงก็อาจมีอำนาจยับยั้ง (block) การตัดสินใจนั้นได้ ขึ้นอยู่กับว่ากติกาที่กำหนดไว้เป็นเช่นไร (Hartnett, 2011)